| Le bail fait a Louis , conte d'Evreux , des liux de Marregny , de Longueville La Guiffart et de Grainville et de plusieurs autres lieux pour paiement de la rente qu'il prenoit au Trésor | Ludovicus , Dei gratia Francorum et Navarre rex . Notum facimus universis tam presentibus quam futuris , quod cum carissimus patruus et fidelis noster Ludovicus , comes Ebroicensis , habeat et percipiat in et super Thesauro nostro octo millia librarum turonensium annui redditus et perpetui , ejus solutio nobis et nostrisque thesauriis erat non modicum onerosa , nos , provida super hoc deliberatione habita , cupientes onnus removeri predictum , et ipsius patrui nostri commodis provideri terras , res , jura , possessiones et loca inferius scripta que quondam fuerunt Ingenranui de Marrigneyo cum certis ex causis in commissum venerunt , videlicet dominium et terram de Marrigneyo cum certis domaniis et terre predictarum pertinenciis certas etiam de Vascolio , de Belencombre , de Longuavilla Giffardi , de Sauquevilla , de Anescainvilla , de Longolio supra Mare , de Chailliaco , videlicet illam que fuit comitum quondam Marchie , et post modum carissimi consanguinei et fidelis nostri Beraudi de Mercorio , cum maneriis , domibus et fortaliciis terrarum predictarum nec non reddituum quamdam quem percipiebat idem Ingerrannus in et super mercato de Granivilla Tincturaria , prata de Archiis , firmas etiam feodales quas idem Ingerranus tenebat in vice comitatu Monasterii Villariis , quas tanquam firmarii tenent apud Albertivillam , Guillelmus et Galterus Pagani . Item firmas de Rogervilla et de Fonteneto cum jure patronatus ad predicta ubilibet pertinere , cum focagio , corveiis et alliis redebentis feudalibus et aliis quibuscumque cum universis juribus et commodis predictorum et omni alta et bassa justicia eorumdem . Eidem patruo nostro pro se suisque heredibus et successoribus in perpetuum assignamus , et ea cum universis et singulis aliis eorum pertinenciis integre transferimus in eundem habenda pariterque possidenda ab eo suisque predictis heredibus et successoribus perpetuo , ac tenenda sub homagiis , deveriis et oneribus quibus quibus praedicta sunt affecta . Nos autem omnem aestimationem seu valorem omnimodum terrarum , rerum , jurium , reddituum , possessionem et locorum hujusmodi que per certas gentes nostras jam propter hoc mandavimus estimari in acquisicionem et exoneracionem perpetuas nostri successoris et Thesauri nostri predictorum apud ipsum patruum nostrum ejusque heredes et successores predictos converti volumus , intendimus et jubemus pro parte illius quantitatis redditualis et a nobis , ut predicitur , debite e stimationi seu valori predictorum eidem patruo nostro assignatorum equaliter correspondente . Volentes et ordinantes quod idem patruus noster de toto nos et ipsum Thesaurum nostrum ac successores nostros quittet ex nunc et liberet quittet et de ipsa quittacione tradat nobis litteras suo majori sigillo roboratas , mandantes ex nunc tenore presencium earumdem universis prepositis , baillivis , vicecomitibus et justiciariis nostris in quorum juridictione predicta consistunt , quod ipsum patruum nostrum vel ejus gentes ipsius nomine et pro ipso inducant in corporalem possessionem predictorum , et eadem auctoritate defendant inductum eidem ut predictorum dominio a nobilibus , vassalis et aliis hominibus terrarum et locorum predictorum pareri facientes efficaciter et intendi . Quod ut ratum maneat in futurum , presentibus nostrum fecimus apponi sagillum , salvo in superioritate et resorto ac alio jure nostro et in omnibus jure quolibet alieno . Actum Parisius , anno Domini M CCC quinto decimo , prima die mense julii .